Mónica Rey Gutiérrez

**Mónica Rey Gutiérrez** (Marca Komunitatea, La Paz, 1964ko apirilaren 23a) afro-boliviar aktibista, hezitzaile eta politikaria da. Ezaguna da bere ikerketa antropologikoagatik, afro-ondorengoak Boliviako erroldan kategoria etniko gisa onartuak izan zitezen lagundu baitzuen. Zenbait urtetan aktibista eta hezitzaile izan ondoren, gobernuarentzat lanean hasi zen. 2014ko hauteskundeetan, Boliviako Batzar Legegile Plurinazionalaren estatuaz gaindiko ordezkari aukeratu zuten.**      **

## Hastapenak 
Adalberta Mónica Rey Gutiérrez 1964ko apirilaren 23an jaio zen Boliviako La Paz departamenduko Marca Komunitatean. Bere amak, Florentina Gutiérrez Barrak, eta bere aitaordeak, Simeón Rey Barrak, Santa Ana Komunitatean hazi zuten, Nor Yungas probintziako Coroico herritik gertu. 11 urte zituela, Rey La Pazera joan zen, eta han, Ave María Ikastetxean ikasten jarraitu zuen. Graduatu eta batxilergoko diploma lortu zuen lehen emakume afro-boliviarra izan zen. Ondoren, La Paz hiriko San Andres Unibertsitate Nagusian (UMSA - *Universidad Mayor de San Andrés)* jarraitu zuen ikasten, eta, 1997an, Gizarte-komunikazioan graduatu zen.
ezkerrera|thumb|Saya afro-boliviarra
Bere graduko tesia, *La Saya como medio de comunicación y expresión cultural en la comunidad Afroboliviana* (*Saya*, komunitate afro-boliviarraren komunikazio-bitartekoa eta kultura-adierazpena), bere herrialdeko populazio afro-boliviarraren ezagutzan sakontzeko egin zuen lehen lana izan zen. Bere tesian, *Saya* afro-boliviarren dantza tipikoaren garrantzia ebaluatu zuen, forma artistiko hori bere ondare kulturalaren zati zela berretsiz.

## Ibilbidea 
ezkerrera|thumb|237x237px|Afro-boliviar emakumea, arropa tradizionalaz jantzirik, Coroicon.
Graduatu ondoren, Rey Garapenerako Banku Interamerikarrak bultzatutako afro-boliviar herritarrei buruzko ikerketa-proiektu batean lan egiten hasi zen. Proiektuaren emaitzek, *Diagnóstico de la situación del pueblo negro en Bolivia* (Boliviako Herri beltzaren egoeraren diagnostikoa) izeneko txostenean plazaratuek, afro-boliviar komunitatea 20.000 kide inguruk osatzen zutela erakutsi zuten lehenengo aldiz. 1998an, Simon I. Patiño Fundazioaren ekimenez, *El Tambor Mayor* (Danbor Nagusia) liburuaren edizioan parte hartu zuen, koordinatzaile gisa, Wálter Sánchez C.rekin  batera. Liburuan, Reyek *La Saya como herencia cultural de la comunidad afro-boliviana* (Saya, afro-boliviar komunitatearen ondarea) testua idatzi zuen. Urte horretan bertan, Arkeologia eta Antropologiako Zuzendaritza Nagusian hasi zen lanean, eta urtebete geroago Franz Tamayo Unibertsitate Pribatuan (UniFranz) aritu zen irakasle. Bost urteren ondoren, UniFranz utzi eta 2004an San Andres Unibertsitate Nagusiko irakasle bihurtu zen.

### Afro-boliviar ideantitatea herrialdeko erroldan 
ezkerrera|thumb|Afro-boliviar Erresumako bandera.
2012an, lehen aldiz, afro-boliviarrak talde etniko espezifiko gisa agertu ziren populazio-erroldan. Erroldaren datuek erakutsi zuten Boliviako 10 milioi biztanleetatik 16.329 pertsonak osatzen zutela etnia hori.

## Oharrak 
## Erreferentziak 
## Bibliografia 
* 
* 
* 
* 
* 
* 
* 

## Ikus, gainera 
* Amparo Carvajal
* Marfa Inofuentes Pérez
* Paola Yañez Inofuentes
* Carmen Angola Campos
* Mirian Iriondo Martínez

## Kanpo estekak 
* Navarro, Alejandra; *Mónica Rey y el movimiento afroboliviano*. Sutori
* Capítulo 5 Mónica Rey: Defensa del pueblo afroboliviano (2017) El Cóndor. YouTubeko *Parlamento Andino* TV kanalean
* *Si yo fuera presidente* ( 2016-09-11) YouTubeko *AFROSAYA* kanala
* Tokunaga Jensen, Maya; *Solidaridad en Saya. Afrobolivianos descendientes de los esclavos* (2007) YouTubeko *Carlos del Álamo* kanalean